**1ο ΣΥΝΕΔΡΙΟ**

**ΤΟΥΡΙΣΤΙΚΗΣ ΑΝΑΠΤΥΞΗΣ Ν. ΑΡΤΑΣ**

**«Σύγχρονος ταξιδιώτης σε αρχαίους δρόμους με παραδοσιακές γεύσεις»**

**ΠΕΡΙΛΗΨΗ ΕΙΣΗΓΗΣΕΩΝ**

**ΣΥΝΤΟΜΑ ΒΙΟΓΡΑΦΙΚΑ**

**(Με τη σειρά παρουσίασης)**

***«Προοπτικές Τουριστικής Ανάπτυξης στο Νομό Άρτας»***

**ΣΤΡΑΤΟΣ ΙΩΑΝΝΟΥ -**Αντιπ/ρχης Πρέβεζας & Τουριστικής Ανάπτυξης της Ηπείρου- Μέλος ΔΣ Ξενοδοχειακού Επιμελητηρίου

|  |
| --- |
| C:\Users\Κώστας\Desktop\ΒΙΟΓΡΑΦΙΚΑ ΔΗΜΑΡΧΩΝ\ΣΤΡΑΤΟΣ ΙΩΑΝΝΟΥ.jpg |

Ο **Ευστράτιος (Στράτος) Χρ. Ιωάννου** γεννήθηκε στο Θεσπρωτικό Πρέβεζας και είναι παντρεμένος με την Μάγδα Λούτση, οδοντίατρο με ειδικότητα ορθοδοντικού, και πατέρας τριών παιδιών (Ρόη, Χρήστος και Θωμαΐς). Είναι πτυχιούχος Πολιτικός Μηχανικός και μιλάει ιταλικά και αγγλικά. Ασχολείτο με τουριστικές επιχειρήσεις, μελέτες και κατασκευές ιδιωτικών έργων.

Έχει διατελέσει:Πρόεδρος Τεχνικού Επιμελητηρίου Νομ. Επιτρ. Πρέβεζας. 1990 – 1992, Πρόεδρος Νομ. Επιτρ. Νομαρχιακής Αυτοδιοίκησης Πρέβεζας. 1994- 1996, · Μέλος της Νομαρχιακής Επιτροπής Τουρισμού από το 1994 – 2002, · Νομαρχιακός Σύμβουλος, εκλεγμένος επί τρεις τετραετίες, 1994-1998, 1998-2002 και 2002-2006, · Πρόεδρος Νομαρχιακού Συμβουλίου από το 1997 – 2002, · Πρόεδρος του Διοικ. Συμβουλίου ΕΤΑΝΑΜ – Νότιας Ηπείρου (Εταιρεία Ανάπτυξης Αμβρακικού κόλπου) από το 2000 – 2002, · Μέλος Διοικ. Συμβουλίου της τοπικής ποδοσφαιρικής ομάδας ΠΑΣ ΠΡΕΒΕΖΑ (Γ’ ΕΘΝΙΚΗ) από το 1998 – 2002, · Μέλος της Κοινής Επιτροπής Ηπείρου του Γραφείου Βρυξελών για τα ευρωπαϊκά προγράμματα από το 1997 – 2002, · Μέλος της αντιπροσωπίας του Τεχνικού Επιμελητηρίου Ηπείρου από το 1999 – 2002, · Μέλος του Διοικ. Συμβουλίου του Κέντρου Επιχείρησης & Καινοτομίας Ηπείρου (B.I.C.) από το 1997- 2002, · Μέλος του Διοικ. Συμβουλίου του Ενεργειακού Κέντρου Ηπείρου από το 1998 – 2002, · Μέλος του Διοικ. Συμβουλίου του πιστωτικού Συν/σμού Πρέβεζας από το 2000 -2002, · Μέλος της Ένωσης Ξενοδόχων Πρέβεζας, · Εκλεγμένος αντιπρόσωπος στην Πανελλήνια Ομοσπονδία Ξενοδόχων από την ένωση ξενοδόχων Πρέβεζας από το 2008 έως το 2011, · Μέλος του Διοικ. Συμβουλίου του Ξενοδοχειακού Επιμελητηρίου Ελλάδας (Ξ.Ε.Ε) από το 2009 έως σήμερα, · Πρόεδρος της επιτροπής για χωροταξικά και πολεοδομικά θέματα του Ξ.Ε.Ε από το 2010, · Μέλος του Εθνικού Συμβουλίου Χωροταξικού Σχεδιασμού και Αειφόρου Ανάπτυξης (Ε.Σ.Χ.Σ.Α.Α.) από το 2010 έως το 2012· Εκλεγμένος Αντιπεριφερειάρχης Περιφερειακής Ενότητας Πρέβεζας από το 2010 μέχρι σήμερα · Θεματικός Αντιπεριφερειάρχης για θέματα Τουριστικής Ανάπτυξης της Περιφέρειας Ηπείρου από το 2010 μέχρι σήμερα.

**ΠΕΡΙΛΗΨΗ ΕΙΣΗΓΗΣΗΣ:** Είναι γεγονός ότι ο τουρισμός αποτελεί για την Ήπειρο αλλά και για όλη την Ελλάδα άμεσο χρηματοδότη της οικονομίας. Τα τελευταία 6 χρόνια η Ήπειρος αντιμετωπίζεται ως ενιαίος προορισμός και προσπάθεια να καταστεί η Ήπειρος προορισμός 4 εποχών, καθώς με την ποικιλομορφία και τον πλούτο της, μπορεί να προσφέρει αυτή την πλήρη εμπειρία, κάθε εποχή του χρόνου και καλύπτει όλα τα ενδιαφέροντα των επισκεπτών, παρέχοντας δυνατότητες για όλες τις μορφές τουρισμού. Η Άρτα με τα συγκριτικά πλεονεκτήματα που έχει πληροί τις προδιαγραφές από μόνη της να γίνει προορισμός 4 εποχών. Για να επιτευχθεί αυτό απαιτείται δυνατή προώθηση και προβολή των συγκριτικών της πλεονεκτημάτων. Το κλειδί για της τουριστική ανάπτυξη της Άρτας είναι η Περιφέρεια ως ενοποιός παράγοντας, οι λοιποί φορείς (Δήμοι κλπ) και οι επαγγελματίες. Για να υπάρξουν αποτελέσματα πρέπει να ακολουθηθεί το τρίπτυχο:

– Ποιότητα

– ξενοδοχειακό δυναμικό

– Εκμετάλλευση των δυνατοτήτων προβολής που δίνει η Περιφέρεια και άλλοι φορείς (π.χ Δήμοι)

– Επαγγελματισμός

 ***«Παρουσίαση Επιχειρησιακού Σχεδίου για τον Τουρισμό στο Δήμο Αρταίων»* -**

**Χρήστος Τσιρογιάννης -**Δήμαρχος Αρταίων

|  |
| --- |
| http://arta.artinoi.gr/pics/tsirogiannis_bio.jpg |

Ο Δήμαρχος Αρταίων **Χρήστος Τσιρογιάννης**, γεννήθηκε το 1975 στη Φιλοθέη Άρτας, από αγροτική οικογένεια. Είναι παντρεμένος με την Κωνσταντίνα Κωνσταντάκη, Περιβαλλοντολόγο και έχουνε δυο αγόρια. Σπούδασε στο Τμήμα Μηχανολόγων Μηχανικών και Αεροναυπηγών Μηχανικών της Πολυτεχνικής Σχολής Πατρών.
-Eργάστηκε ως Διευθυντής Πωλήσεων σε μεγάλη εμπορική επιχείρηση στην Άρτα και ως επιστημονικός και εργαστηριακός συνεργάτης στο ΤΕΙ Ηπείρου.

Διετέλεσε Προϊστάμενος της Διεύθυνσης Ανάπτυξης της Ν.Α.Άρτας, Αν. Διευθυντής στην Διεύθυνση Σχεδιασμού & Προγραμματισμού της Ν.Α. Άρτας, όπου ασχολήθηκε εκτός από τον προγραμματισμό και παρακολούθηση των τεχνικών και άλλων έργων του Νομού και με αναπτυξιακά θέματα για τον Νομό Άρτας. Υπάλληλος της Περιφέρειας Ηπείρου τοποθετημένος στο Γραφείο Περιφερειάρχη Ηπείρου, όπου ασχολήθηκε με αναπτυξιακά θέματα, όπως η δημιουργία επιχειρηματικών πάρκων, η αξιοποίηση των γεωθερμικών πεδίων, καθώς και με τα προγράμματα απασχόλησης και γενικά με το ΕΣΠΑ, Μέλος στην ομάδα σχεδιασμού προγράμματος της νέας προγραμματικής περιόδου (νέο ΕΣΠΑ) 2014-2020 για την Περιφέρεια Ηπείρου, Διετέλεσε Γενικός Γραμματέας & Ταμίας του Συλλόγου Διπλωματούχων Μηχανικών Νομού Άρτας, Διετέλεσε Εκπρόσωπος Τύπου & Δημοσίων Σχέσεων του Συλλόγου Υπαλλήλων Νομαρχιακής Αυτοδιοίκησης Άρτας,-Μέλος του Τεχνικού Επιμελητηρίου Ελλάδας (Τ.Ε.Ε.), Μέλος στη μόνιμη επιτροπή Περιβάλλοντος - Οικολογίας - Ενεργειακών Θεμάτων του ΤΕΕ Ηπείρου, Εκλέχθηκε 1ος σε ψήφους περιφερειακός σύμβουλος στο Νομός Άρτας στις εκλογές του 2010.

***«Ολοκληρωμένος Στρατηγικός Σχεδιασμός Τουριστικής Ανάπτυξης της ΠΕ   Άρτας με  αειφόρο προσανατολισμό και συμμετοχικό χαρακτήρα»***

**ΚΩΝΣΤΑΝΤΙΝΟΣ ΜΑΡΙΝΑΚΟΣ -**Καθηγητής Τουριστικού Μάνατζμεντ, Πρόεδρος Τουριστικού Οργανισμού Πελοποννήσου

|  |
| --- |
| C:\Users\User\Documents\ΦΩΤΟ 1 R.JPG |

Ο **Δρ.Κωνσταντίνος Μαρινάκος** υπηρετεί τον τομέα του τουρισμού από μακρού χρονικού διαστήματος τόσο ως επιχειρηματίας και επιστημονικός σύμβουλος όσο και ως πανεπιστημιακός και ερευνητής.

Είναι κάτοχος διδακτορικού διπλώματος με αντικείμενο εφαρμοσμένα οικονομικά στον τουρισμό, μεταπτυχιακών διπλωμάτων (Master, MSc) στη διοίκηση τουριστικών επιχειρήσεων και στην περιφερειακή ανάπτυξη και απόφοιτος τμήματος διοίκησης επιχειρήσεων οικονομικού πανεπιστημίου.

Έχει συμμετάσχει ως εισηγητής σε αρκετά διεθνή και εθνικά συνέδρια γύρω από την οικονομία και τον τουρισμό και αρκετές από τις εισηγήσεις του έχουν προταθεί για δημοσίευση σε γνωστά διεθνή περιοδικά.

Σήμερα είναι Διδάσκων Καθηγητής Τουριστικού Μάνατζμεντ -Μέλος ΣΕΠ - του Ελληνικού Ανοικτού Πανεπιστημίου και Επιστημονικός Συνεργάτης του Πανεπιστημίου Πειραιώς και του ΑΤΕΙ Αθηνών, με διδακτικό αντικείμενο στρατηγικό μάνατζμεντ, δημόσια οικονομική και χρηματοδοτική διοίκηση.

Παράλληλα είναι αιρετός Πρόεδρος του Τουριστικού Οργανισμού Πελοποννήσου (Τ.Ο.Π.) και της Ένωσης Ξενοδοχείων Αρκαδίας (Ε.Ξ.Α.), ενώ έχει θητεύσει επί είκοσι συναπτά έτη διευθύνων σύμβουλος και ιδιοκτήτης ανωνύμου ξενοδοχειακής εταιρίας.

Τα τελευταία χρόνια δραστηριοποιείται επίσης ως ξενοδοχειακός σύμβουλος, με την ιδιότητα του συνιδρυτή και επιστημονικού συνεργάτη της ξενοδοχειακής συμβουλευτικής εταιρίας Professional Hotel Development (P.H.D.), αποτελεί μέλος της επιστημονικής επιτροπής του Tourism International Conference, της εκδοτικής ομάδας του Journal of Tourism Research και μέλος της κριτικής επιτροπής των Greek Hospitality Awards 2016.

**ΠΕΡΙΛΗΨΗ ΕΙΣΗΓΗΣΗΣ:** Ο στρατηγικός σχεδιασμός αποκτά διαρκώς και μεγαλύτερη σημασία στις διαδικασίες προγραμματισμού της τουριστικής ανάπτυξης σε τοπικό, περιφερειακό και εθνικό επίπεδο. Τα τελευταία χρόνια η κατά παράδοση συγκεντρωτική διοικητική δομή σε θέματα τουριστικής αναπτυξιακής πολιτικής και στρατηγικού σχεδιασμού φαίνεται σταδιακά να αντικαθίσταται από πιο αποκεντρωμένες δομές διοίκησης και προγραμματισμού και να αναπτύσσονται ισχυρές σχέσεις αλληλεπίδρασης μεταξύ φορέων του δημοσίου και του ιδιωτικού τομέα.

Η παρούσα επιστημονική εισήγηση φιλοδοξεί να σκιαγραφήσει τα βασικά συστατικά του τουριστικού στρατηγικού σχεδιασμού σε τοπικό επίπεδο, εξετάζοντας ως μελέτη περίπτωσης την Περιφερειακή Ενότητα (Π.Ε.) Άρτας. Παράλληλα προσπαθεί να διερευνήσει το βαθμό ενσωμάτωσης των βασικών αρχών για την τοπική ανάπτυξη και την ενεργό σύμπραξη όλων των εμπλεκόμενων στην αναπτυξιακή διαδικασία φορέων στην διαμόρφωση του Στρατηγικού Τουριστικού Σχεδιασμού.

Ο προσδιορισμός των κατευθυντήριων δυνάμεων του Στρατηγικού Σχεδιασμού Τουριστικής Ανάπτυξης της Π.Ε. Άρτας, προϋποθέτει την διαμόρφωση ενός Προτύπου Τουριστικής Ανάπτυξης για την ευρύτερη περιοχή, το οποίο όλοι οι εμπλεκόμενοι φορείς θα πρέπει να στηρίξουν και στο οποίο θα μπορούν να στηριχτούν, που να συντίθεται από το τουρισμό ήπιας ανάπτυξης και τον αγροτοδιατροφικό τομέα,  με στραμμένη πάντα την προσοχή στο περιβάλλον, στην καινοτομία και στις νέες τεχνολογίες (Τ.Ο.Π.,2014). Τα μέσα για την επιτυχία δεν είναι άλλα από τα ίδια τα ανταγωνιστικά στοιχεία της ταυτότητας της Π.Ε. Άρτας: τουρισμός και αγροτοκτηνοτροφική παραγωγή είναι δύο βασικοί πυλώνες που στηρίζουν την οικονομία της Χώρας στο σύνολο της, επιπλέον δε, η Π. Ε. Άρτας διαθέτει το συγκριτικό πλεονέκτημα ότι οι δύο αυτοί τομείς μπορούν να συμπλεύσουν εντός των ίδιων γεωγραφικών ορίων, προσδίδοντας ισχυρά συγκριτικά πλεονεκτήματα έναντι άλλων τοπικών οικονομιών οι οποίες χαρακτηρίζονται είτε αμιγώς τουριστικές είτε αμιγώς αγροτικές. Δύο φαινομενικά διαφορετικές μικρο-οικονομίες, τουρισμός και πρωτογενής τομέας, μπορούν στην Π. Ε. Άρτας να παρουσιάζουν ισχυρές σχέσεις αλληλεπίδρασης και αλληλεξάρτησης. Συνεπώς, εμπλουτισμός του παρεχόμενου τουριστικού προϊόντος με ενίσχυση ειδικών μορφών τουρισμού (αθλητικό, συνεδριακό, τουρισμός υγείας-ευεξίας, περιπέτειας, θρησκευτικό, γαστρονομικό κ.α.**),** προσδίδοντας κατ’ αυτό τον τρόπο και διατομεακό χαρακτήρα σε συνεργατισμό με το πρωτογενή τομέα.

Όπως προκύπτει από την ανάλυση, η τουριστική ανάπτυξη δείχνει να συνδέεται σε μέγιστο βαθμό από τη σχέση αλληλεπίδρασης μεταξύ του ιδιωτικού και του δημοσίου τομέα.Κατά συνέπεια, στα πλαίσια μιας διευρυμένης βάσης λήψης αποφάσεων για την τουριστική ανάπτυξη στην Π.Ε. Άρτας, επιβάλλεται η ανάπτυξη και η αξιοποίηση φορέων που μπορούν να αποτελέσουν την μήτρα συνεργατισμού μεταξύ των εμπλεκόμενων με τον τουρισμό φορέων του δημοσίου, κοινωνικού και ιδιωτικού τομέα (Τοπική Αυτοδιοίκηση, Επιμελητήρια, Ξενοδοχειακοί και Τουριστικοί Φορείς, Συνεταιρισμοί, Περιβαλλοντικοί Οργανισμοί, Επαγγελματικά Σωματεία, κ.α**.).** Με βάση αυτού του είδους την *Στρατηγική Διακυβέρνηση για τον Τουρισμό* είναι βέβαιον ότι Δημοτικά και Περιφερειακά Συμβούλια θα πάψουν να είναι αποξενωμένα από την οικονομία του τόπου και μέσω συνεργιών λειτουργώντας σαν μια “επιχειρηματική” μονάδα θα είναι σε θέση να κινητοποιούν με τον καλύτερο δυνατό τρόπο όλους τους διαθέσιμους ανθρώπινους και υλικούς πόρους. (Reid, A.,et.al,2012)

Κατ’ αυτό τον τρόπο θα είναι σε θέση να επιτύχουν το μέγιστο δυνατό αποτέλεσμα σε προστιθέμενη κοινωνική αξία, σε νέο κοινωνικό πλούτο, σε εισοδήματα και απασχόληση και σε ποιότητα ζωής για τους πολίτες τους.

**Λέξεις Κλειδιά**. Στρατηγικός Σχεδιασμός, Τοπική Τουριστική Ανάπτυξη, Συνέργειες Εμπλεκόμενων Φορέων, Δημιουργικό Περιβάλλον και Τεχνολογία, Στρατηγικός Σχεδιασμός Τουριστικής Ανάπτυξης Π.Ε. Άρτας.

***«Η αξία & η μαγεία των συνεργειών»***

**ΣΤΑΥΡΟΣ ΜΠΕΝΟΣ**- Πρόεδρος Σωματείου «ΔΙΑΖΩΜΑ»

|  |
| --- |
| C:\Users\user\Desktop\ΜΠΕΝΟΣ ΣΤΑΥΡΟΣ1.jpg |

**Ο ΣΤΑΥΡΟΣ – ΙΩΑΝΝΗΣ ΜΠΕΝΟΣ είναι Πρόεδρος του Σωματείου «ΔΙΑΖΩΜΑ».** Γεννήθηκε στην Καλαμάτα στις 30 Δεκεμβρίου 1947 και είναι τοπογράφος-μηχανικός. Υπηρέτησε το δημόσιο βίο της χώρας ως:

* Δήμαρχος Καλαμάτας (1979-1990)
* Βουλευτής (Μεσσηνίας 1990-2004,  Β΄ Αθήνας 2004-2007) και
* Υφυπουργός Πολιτισμού στη τελευταία κυβέρνηση του Ανδρέα Παπανδρέου
* Υπουργός Πολιτισμού, Υπουργός Αιγαίου και Υφυπουργός Δημόσιας Διοίκησης στις κυβερνήσεις Κώστα Σημίτη.

Οι σημαντικότεροι σταθμοί στη διαδρομή του στη δημόσια σφαίρα είναι:

* η ανασυγκρότηση της Καλαμάτας μετά τους καταστρεπτικούς σεισμούς του Σεπτεμβρίου του 1986 που βραβεύθηκε τόσο από το Ευρωπαϊκό Συμβούλιο Πολεοδόμων (πρότυπη και ανθρωποκεντρική πολεοδομική ανάταξη της Καλαμάτας) όσο και από την Europa Nostra. (Διάσωση και ανάδειξη των μνημείων της πόλης)
* η ίδρυση και λειτουργία των Κέντρων Εξυπηρέτησης Πολιτών (Κ.Ε.Π.)
* η ίδρυση και λειτουργία του σωματείου «ΔΙΑΖΩΜΑ»

**ΠΕΡΙΛΗΨΗ ΕΙΣΗΓΗΣΗΣ:** Η Κίνηση Πολιτών «ΔΙΑΖΩΜΑ», αξιοποιώντας τα αποτελέσματα της απόλυτης συνέργειας μεταξύ των πολιτών, των φορέων και των θεσμών του κράτους, των χορηγών και των ευρωπαϊκών χρηματοδοτικών προγραμμάτων, σχεδιάζει και προτείνει την υλοποίηση νέων προγραμμάτων που ανιχνεύουν τόσο την οριζόντια εκδοχή της πολιτιστικής διαχείρισης των μνημείων (πολιτιστικές διαδρομές), όσο και την κατακόρυφη (αρχαιολογικά πάρκα).

Έχει ήδη σχεδιασθεί με πρωταγωνιστικό ρόλο της Περιφέρειας Ηπείρου και του Υπουργείου Πολιτισμού η πρώτη πολιτιστική διαδρομή των αρχαίων θέατρων της Ηπείρου, η οποία εκτείνεται σε τέσσερις Περιφερειακές Ενότητες και περιλαμβάνει πέντε αρχαιολογικούς χώρους, οκτώ αρχαίους χώρους θέασης και ακρόασης (μεταξύ των οποίων και τα θέατρα της Νικόπολης, της Δωδώνης, της Κασσώπης και των Γιτάνων). Το έργο αυτό αποτελεί μάλιστα και το πρώτο έργο της χώρας που εντάχθηκε στο νέο Ε.Σ.Π.Α. (2014-2020). Η πρώτη αυτή διαδρομή θα χρησιμεύσει μελλοντικά ως πιλότος για τη δημιουργία πολιτιστικών διαδρομών και σε άλλες περιοχές (π.χ. Πολιτιστική Διαδρομή στα αρχαία θέατρα της Στερεάς Ελλάδας, στα μνημεία της Εγνατίας Οδού, της Ολυμπίας Οδού, στη Θεσσαλία κ.α.)

Κομβικό σταθμό της διαδρομής μπορεί και πρέπει να αποτελέσει η σπουδαία πόλη της Άρτας, με επίκεντρο το αρχαίο θέατρό της, το μικρό θέατρο της Αμβρακίας, καθώς και τα υπόλοιπα μνημεία της αρχαίας πόλης.

**«Συνδέοντας τον Τουρισμό με τους ανθρώπους του»**
**ΛΙΑ ΖΑΜΠΕΤΟΓΛΟΥ -** Δ/ντρια Εκπαίδευσης ΣΕΤΕ

|  |
| --- |
| C:\Users\user\Desktop\zabetoglou_φωτο.jpg |

Η ***Λία Ζαμπέτογλου*** είναι Διευθύντρια Εκπαίδευσης του Ινστιτούτου του ΣΕΤΕ.Με μακρά πείρα στον χώρο του τουρισμού και ειδικότερα των ξενοδοχείων, τη λειτουργία και την οργάνωση ξενοδοχειακών μονάδων και την κατάρτιση του ανθρώπινου δυναμικού.

Ξεκίνησε την καριέρα της στο εστιατόριο του Hyatt Regency Casino, Θεσσαλονίκης το 1999 και στη συνέχεια, απέκτησε πτυχίο Hospitality Management & Business Administration από το Glion Institute of Higher education και το Manchester College of Arts & Technology. Μετακομίζοντας στο Λονδίνο, έστρεψε την πορεία της προς την Εκπαίδευση & τη Διαχείριση Ανθρώπινου Δυναμικού, αποκτώντας Certificate in Training Practice στο Chartered Institute of Personnel & Development (CIPD) London, ενώ παράλληλα εργαζόταν ως Personnel Manager για την αλυσίδα ξενοδοχείων Radisson Edwardian. Έχει εργαστεί ως Training & Quality Assurance Manager για τη Σάνη Α.Ε. και ως Training Manager στην Costa Navarino υπό τη διοίκηση της Starwood Hotels & Resorts.

Μπήκε στην ομάδα του Ινστιτούτου ΣΕΤΕ τον Οκτώβριο του 2014 για να αναπτύξει και υλοποιήσει τις εκπαιδευτικές δράσεις του Ινστιτούτου σε όλη την Ελλάδα.

**ΠΕΡΙΛΗΨΗ ΕΙΣΗΓΗΣΗΣ:**

* Η Ευρωπαϊκή αγορά ανά τουριστικό προϊόν
* Ποιο είναι το μονοπάτι που ακολουθεί ο τουρίστας
* Πως καλούνται να ανταποκριθούν σε αυτό οι εμπλεκόμενοι φορείς/επιχειρήσεις
* Πως λειτουργούν οι εμπλεκόμενοι φορείς και πως θέλει την εμπειρία του ο επισκέπτης (Η θεωρία των Σιλό)
* Ποιος είναι ο ρόλος του ΣΕΤΕ και κατ’ επέκταση του SETE Training ως σύγχρονος κοινωνικός εταίρος
* Ποιες δράσεις έχουμε πραγματοποιήσει μέχρι σήμερα
* Οι συνέργειες στον χώρο της επαγγελματικής κατάρτισης
* Μελλοντικές δράσεις του SETE Training
* Με ποιους τρόπους μπορούμε να συνεισφέρουμε στην ανάπτυξη του ανθρώπινου δυναμικού και στην ενίσχυση των επιχειρήσεων του κλάδου.

***«Τα θρησκευτικά μνημεία ως πόλος έλξης τουριστικών δραστηριοτήτων- Η περίπτωση της Άρτας»***

**ΧΡΗΣΤΟΣ ΠΕΤΡΕΑΣ-** Εμπειρογνώμων, Σύμβουλος Περιφερειακής και Τουριστικής Ανάπτυξης, Μέλος της Συνοδικής Επιτροπής Προσκυνηματικών Περιηγήσεων της Ιεράς Συνόδου της Εκκλησίας της Ελλάδος

|  |
| --- |
|  |

Ο **Χρήστος Πετρέας** είναι εμπειρογνώμων - σύμβουλος Περιφερειακής και Τουριστικής Ανάπτυξης και Μέλος της Συνοδικής Επιτροπής Προσκυνηματικών Περιηγήσεων της Ιεράς Συνόδου της Εκκλησίας της Ελλάδος

Ως επιστημονικός / επιχειρησιακός / τουριστικός / στρατηγικός / εκπαιδευτικός σύμβουλος σε υπουργεία, φορείς δημόσιου και ιδιωτικού τομέα και επιχειρήσεις, επαγγελματικά ασχολείται με θέματα τουριστικής και περιφερειακής ανάπτυξης, μάρκετινγκ, ειδικών – εναλλακτικών μορφών, και μικρομεσαίων επιχειρήσεων, με υπέρ 25-ετή εμπειρία στην Ελλάδα και σε ξένες χώρες (Βαλκάνια, Ευρώπη, ΗΠΑ, Αφρική, Μεσόγειο). Έχει συνεργαστεί στην υλοποίηση (>120) έργων ανάπτυξης και στρατηγικού σχεδιασμού και έχει πολυετή ακαδημαϊκή και διδακτική εμπειρία και δραστηριότητα σε θέματα διοίκησης, τουρισμού και ανάπτυξης. Εκτεταμένο συγγραφικό και αρθρογραφικό έργο από το 1988 (>200 συγγραφές – εργασίες – δημοσιεύσεις), στην Ελληνική και στην Αγγλική γλώσσα.

**ΠΕΡΙΛΗΨΗ ΕΙΣΗΓΗΣΗΣ:** Τα θρησκευτικά ενδιαφέροντα, υλικά και πνευματικά, αποτελούν σημαντικό πόρο και πόλο για ανάπτυξη τουριστικής δραστηριότητας σε 12-μηνη βάση. Παρά την πληθώρα των στοιχείων, οι δυνατότητες και η σωστή εκμετάλλευσή τους προς όφελος των τοπικών κοινωνιών υστερεί. Μέσα από προγραμματισμό σειράς δραστηριοτήτων, η Εκκλησία έχει ξεκινήσει να τα προβάλει, αλλά χρειάζονται συνέργειες για αποτελεσματική αξιοποίηση.

Στην Εισήγηση θα αναφερθούν παραδείγματα, ενδεικτικές δράσεις και ενέργειες και προτάσεις για την αξιοποίηση τους, καθώς και στοιχεία από την γενικότερη διακίνηση προσκυνητών και επισκεπτών, με επισήμανση των ιδιαιτεροτήτων της ανάδειξης αυτής της ειδικής μορφής τουρισμού, και των δυνητικών κοινών της.

***«Γαστρονομικός Τουρισμός. Ένας άλλος εναλλακτικός θεματικός τουρισμός ή μια ευκαιρία μέσω της ολιστικής προσέγγισης της γαστρονομίας, να προβληθεί κατά τον καλύτερο τρόπο η ταυτότητα μιας περιοχής»***
**ΓΕΩΡΓΙΟΣ ΠΙΤΤΑΣ-** Μέλος ΔΣ ΞΕΕ, Επικεφαλής «Ελληνικού Πρωϊνού

|  |
| --- |
| C:\Users\Κώστας\Desktop\ΒΙΟΓΡΑΦΙΚΑ ΔΗΜΑΡΧΩΝ\PITTAS GEORGE.jpg |

Ο **Γιώργος Πίττας** γεννήθηκε στην Αθήνα το 1954.

Σχεδιαστής επίπλων και interior designer με παράλληλες σπουδές πολιτικής οικονομίας και κοινωνιολογίας στο πανεπιστήμιο Paris 8 (Vincennes).

Διετέλεσε μέλος του Δ.Σ του Συνδέσμου Ελληνικών Τουριστικών Επιχειρήσεων (Σ.Ε.Τ.Ε.) και του Ξενοδοχειακού Επιμελητηρίου Ελλάδος (Ξ.Ε.Ε.) με δράση σε θέματα πολιτισμού και εναλλακτικού τουρισμού.

Από το 2010 ως μέλος του ΔΣ του Ξ.Ε.Ε είναι επικεφαλής του “Ελληνικού πρωινού”, ενός προγράμματος που αποσκοπεί στην σύνδεση της ξενοδοχίας με τον γαστρονομικό πλούτο κάθε τόπου.

Το 2007 εξέδωσε το βιβλίο *Σημάδια του Αιγαίου*.

το 2008 το βιβλίο *Πάρος, οδοιπορικό στον τόπο και το χρόνο*,

το 2009 την *Αθηναϊκή ταβέρνα*,

το 2011 τα  *Πανηγύρια στο Αιγαίο*,

το 2013 το βιβλίο *Τα καφενεία της Ελλάδας*

και το 2015 το βιβλίο *“Οι θησαυροί της Ελληνικής Γαστρονομίας”*

Δημιουργός του greekgastronomyguide.gr μιας ιστοσελίδας που σκοπό έχει να αποκαλύψει τις αξίες και τα αγαθά του γαστρονομικού μας πολιτισμού. Τόποι και τοπία, προϊόντα και άνθρωποι, ιστορία και παράδοση, δρώμενα και τελετουργίες, αγορές και επιχειρηματικότητα, γεύσεις, συνταγές και τοπικές κουζίνες, καφενεία, ταβέρνες και εστιατόρια ξετυλίγονται μπροστά μας προκειμένου να γνωρίσουμε την Ελλάδα της δημιουργίας.

**ΠΕΡΙΛΗΨΗ ΕΙΣΗΓΗΣΗΣ:** Η Γαστρονομία αντιμετωπιζόμενη με την ευρεία της έννοια εμπλέκει πάρα πολλές πτυχές της Οικονομίας, του Πολιτισμού και της Κοινωνίας κάθε τόπου.

Ο Γαστρονομικός Τουρισμός μπορεί να δημιουργήσει ένα νέο αφήγημα που να συνδέει τους κρίκους της αλυσίδας Τόπος-Τοπίο-Ιστορία-Αγροτικός τομέας-Διατροφή-Τουρισμός-Πολιτισμός και να προσδώσει ένα νέο νόημα και μία ταυτότητα στην τοπική Κοινωνία.

Έτσι η γαστρονομία μπορεί να γίνει ένα από τα πλέον καθοριστικά όπλα για την ενίσχυση της τουριστικής ταυτότητας και του brand name κάθε περιοχής.

* Την βελτίωση και τον εμπλουτισμό των παρεχόμενων τουριστικών υπηρεσιών μέσω των νέων γαστρονομικών προτάσεων και εμπειριών.
* Την αύξηση της ζήτησης ποιοτικών τοπικών προϊόντων.
* Τον προσανατολισμό των τοπικών παραγωγών στην κατεύθυνση παραγωγής προϊόντων με στόχο την εξωστρέφεια.
* Την δημιουργία ενός κλίματος συνεργατικότητας μεταξύ επαγγελματιών και οριζοντίων συνεργιών και δικτύων συνεργασίας, που είναι ένα από τα μείζονα ελλείμματα της ελληνικής κοινωνίας.
* Την ανάδειξη της γαστρονομίας ως ένα πολύτιμο εργαλείο για την πιο διεισδυτική προσέγγιση του φυσικού περιβάλλοντος και του πολιτισμού κάθε τόπου.

Την κριτική αναθεώρηση όλου αυτού του οικοδομήματος που θεωρούμε γαστρονομικό πολιτισμό, με νέες ιδέες, με εντοπισμό νέων προϊόντων, με την ένταξη αχαρτογράφητων μέχρι τώρα πεδίων, νέων υπηρεσιών που θα προκύψουν από την σε πιο βάθος έρευνα της γαστρονομικής κληρονομιάς αλλά και από την μόχλευση παλιών και νέων ιδεών.

***«Προοπτικές Τουριστικής Ανάπτυξης Δήμου Νικολάου Σκουφά»***

**ΕΥΣΤΑΘΙΟΣ ΓΙΑΝΝΟΥΛΗΣ**- Δήμαρχος Νικολάου Σκουφά

|  |
| --- |
| C:\Users\Κώστας\AppData\Local\Microsoft\Windows\INetCache\Content.Word\ΓΙΑΝΝΟΥΛΗΣ.JPG |

Ο Δήμαρχος **Ευστάθιος Γιαννούλης** γεννήθηκε το 1960 στο Κομπότι Άρτας, όπου τελείωσε το Λύκειο. Σπούδασε Φαρμακευτική στο Πανεπιστήμιο του Sassari Ιταλίας και ασκεί το επάγγελμα του Φαρμακοποιού από το 1990 στο Κομπότι Άρτας. Διετέλεσε Πρόεδρος της ποδοσφαιρικής ομάδας Α.Ο. Κομποτίου «ΣΚΟΥΦΑΣ» για αρκετά χρόνια και μέλος του Δ.Σ. του Πολιτιστικού Συλλόγου Κομποτίου. Επίσης, διετέλεσε γραμματέας του Φαρμακευτικού Συλλόγου Άρτας, μέλος του Δ.Σ. Σ.Υ.Φ.Α. και μέλος του Δ.Σ. της Σ.Υ.Φ.ΑΡΤ. Εκλέχτηκε Πρόεδρος του Συνδέσμου Διαχείρισης Απορριμμάτων Νομού Άρτας (Χ.Υ.Τ.Α.) το 2005, όπου και συνέχισε να εκλέγεται μέχρι και το 2013. Το 2013 εκλέχτηκε Πρόεδρος στο Φορέα Διαχείρισης Στερεών Αποβλήτων Ηπείρου. Επίσης είναι Πρόεδρος του Συνδέσμου Ύδρευσης Πεδινών και Ημιορεινών Δήμων Νομού Άρτας από το 2011.

Έχει εκλεγεί Δήμαρχος Κομποτίου το 2002 & το 2006. Το 2011 εκλέχθηκε Δήμαρχος Νικολάου Σκουφά, όπου ασκεί τα καθήκοντά του μέχρι σήμερα.

***«Τουριστικός Σχεδιασμός – Προοπτικές για την άρση απομόνωσης-ανάδειξης του Δήμου Γ. Καραϊσκάκη»***

**ΠΕΡΙΚΛΗΣ ΜΙΓΔΟΣ** - Δήμαρχος Γ. Καραϊσκάκη

|  |
| --- |
| **Δήμαρχος Γεωργίου Καραϊσκάκη, Περικλής Μίγδος, βιογραφικό** |

Ο Δήμαρχος Γεωργίου Καραϊσκάκη **Περικλής Μίγδος** γεννήθηκε στο Κλειδί Άρτας το έτος 1967.

Είναι καθηγητής φυσικής αγωγής, απόφοιτος του Δημοκρίτειου Πανεπιστημίου Θράκης και ασκεί ελεύθερο επάγγελμα.

Επί σειρά ετών διετέλεσε γραμματέας στο σύλλογο των εν Αθήναις Κλειδιωτών και ήταν εκπρόσωπος στην Ομοσπονδία Ραδοβυζινών.

Διετέλεσε Δημοτικός Σύμβουλος και επικεφαλής της αντιπολίτευσης του Δήμου Γ. Καραϊσκάκη. Στις δημοτικές εκλογές 2014 εκλέχθηκε Δήμαρχος Γεωργίου Καραϊσκάκη.

***«Άρτα: τα ερείπια του παρελθόντος θεμέλια του μέλλοντος»***

**Δρ. ΒΑΡΒΑΡΑ ΠΑΠΑΔΟΠΟΥΛΟΥ** -Προϊσταμένη Εφορείας Αρχαιοτήτων Άρτας

|  |
| --- |
| C:\Users\Κώστας\Desktop\ΒΙΟΓΡΑΦΙΚΑ ΔΗΜΑΡΧΩΝ\varvara.papadopoulou.jpg |

Η **Βαρβάρα Ν. Παπαδοπούλου** είναι Διευθύντρια της [8ης Εφορείας Βυζαντινών Αρχαιοτήτων](http://8eba.culture.gr/) με αρμοδιότητα στους νομούς Ιωαννίνων και Θεσπρωτίας και του Βυζαντινού Μουσείου Ιωαννίνων. Έχει σπουδάσει Αρχαιολογία και Ιστορία της Τέχνης στο Αριστοτέλειο Πανεπιστήμιο Θεσσαλονίκης. Έχει λάβει μεταπτυχιακό τίτλο Μεσαιωνικών Σπουδών από το Πανεπιστήμιο Ιωαννίνων, του οποίου είναι υποψήφια διδάκτορας. Θέμα της διατριβής της είναι «Η Παλαιοχριστιανική Ήπειρος από τον 4ο έως και τον 7ο αιώνα. Η μαρτυρία της γλυπτικής».

Έχει πραγματοποιήσει ανασκαφικές έρευνες στη πόλη της Άρτας, στη Νικόπολη, τη Ναύπακτο, την Κέρκυρα και στην ευρύτερη περιοχή των Νομών Άρτας και Πρέβεζας. Υπό την επίβλεψή της διενεργήθηκε πλήθος αναστηλωτικών και στερεωτικών εργασιών σε μνημεία των Νομών Ιωαννίνων, Θεσπρωτίας, Άρτας, Πρέβεζας, Αιτωλοακαρνανίας, στην Κέρκυρα και τους Παξούς. Έχει πραγματοποιήσει καταγραφές μνημείων σε ολόκληρη τη ΒΔ Ελλάδα, καθώς και στην περιοχή Αργυροκάστρου στην Αλβανία. Έχει συμμετάσχει με ανακοινώσεις σε πλήθος επιστημονικών συνεδρίων στην Ελλάδα και το εξωτερικό. Άρθρα και μελέτες της έχουν δημοσιευθεί σε βιβλία, καθώς και σε ξενόγλωσσα και ελληνικά περιοδικά.

Συμμετείχε σε ομάδες για την εκπόνηση πολλών ερευνητικών προγραμμάτων με θέματα σχετικά με την πολιτιστική κληρονομιά της Ηπείρου. Συμμετείχε επίσης στην ομάδα ίδρυσης του Βυζαντινού Μουσείου Ιωαννίνων και της Γλυπτοθήκης στην Άρτα, αλλά και διαφόρων εκθέσεων, όπως η έκθεση στο Φετιχιέ τζαμί και στις Στοές του Κάστρου των Ιωαννίνων.

Είναι ενεργό μέλος της εν Αθήναις Αρχαιολογικής Εταιρείας, της Χριστιανικής Αρχαιολογικής Εταιρείας και της Εταιρείας Ηπειρωτικών Μελετών, του Δ.Σ. του Ιδρύματος Ιονίου και Αδριατικού Χώρου. Υπήρξε αντιπρόεδρος του Ιδρύματος «Ακτία Νικόπολις». Μετέχει στο Τοπικό Συμβούλιο Μνημείων Ηπείρου, στο Συμβούλιο Χωροταξίας Οικισμού και Περιβάλλοντος, ενώ παλαιότερα μετείχε στο Τοπικό Συμβούλιο Μνημείων Ιονίων Νήσων.

Πρόσφατα έχει αναλάβει και τη διεύθυνση της [18ης Εφορείας Βυζαντινών Αρχαιοτήτων](http://www.yppo.gr/1/g1540.jsp?obj_id=2737) στην αρμοδιότητα της οποίας υπάγονται τα βυζαντινά και μεταβυζαντινά μνημεία των νομών Άρτας και Πρέβεζας.

**ΠΕΡΙΛΗΨΗ ΕΙΣΗΓΗΣΗΣ:** Τα μνημεία της Άρτας αποτελούν μάρτυρες της ιστορικής και πολιτιστικής συνέχειας της πόλης ανά τους αιώνες. Ωστόσο, για το σύγχρονο κάτοικο της πόλης τα διάσπαρτα «αρχαία» που ξεπηδούν σε κάθε σημείο του αστικού τοπίου έχουν, δυστυχώς αποτελέσει, μάλλον τροχοπέδη παρά στοιχείο πολιτισμικής ανάπτυξης. Πρόκειται για ξεχασμένους μάρτυρες ενός πολιτιστικού παρελθόντος, το οποίο για να μπορεί να έχει μέλλον και ρόλο στην κοινωνική ζωή θα πρέπει να αναπτυχθεί και εξασφαλιστεί μια δυναμική προστασία των αρχαιολογικών τεκμηρίων. Προκειμένου να μπορέσει να υπάρχει μέλλον για το παρελθόν της πόλης απαιτείται επένδυση από όλους, τόσο από τους τοπικούς οργανισμούς και υπηρεσίες όσο και από τον απλό πολίτη. Στην ανακοίνωση αυτή θα γίνει προσπάθεια να παρουσιαστεί ένα πρόγραμμα δράσεων που στοχεύουν, όχι μόνο στην προστασία και ανάδειξη των ιστορικών και αρχαιολογικών μνημείων της πόλης, αλλά και στην προώθηση της επισκεψιμότητάς τους με απώτερο στόχο την κοινωνικοποίησή τους, την ένταξή τους στη σύγχρονη ζωή, την αναβάθμιση της αντιληπτικής εικόνας τους και τη βελτίωση των συνθηκών του περιβάλλοντος.

***«Το θεσμικό πλαίσιο για τον Αγροτουρισμό και Τουρισμό υπαίθρου  εργαλείο για την εξωστρέφειά του»***

**ΝΙΚΟΣ ΦΡΑΤΖΕΣΚΑΚΗΣ-** Πρόεδρος Συνδέσμου Ενώσεων Αγροτουρισμού Ελλάδος

|  |
| --- |
| C:\Users\Κώστας\Desktop\ΒΙΟΓΡΑΦΙΚΑ ΔΗΜΑΡΧΩΝ\ΝΙΚΟΣ ΦΡΑΤΖΕΣΚΑΚΗΣ.jpg |

Ο **Νίκος Φρατζεσκάκης** είναι πρόεδρος του Συνδέσμου Ενώσεων Αγροτουρισμού Ελλάδας.

Το 1995 μια ομάδα φίλων από το χωριό Βάμο Χανίων δημιούργησαν την αγροτουριστική εταιρεία «Βάμος ΑΕ» με κοινό σκοπό την διατήρηση της παράδοσης και ανάπτυξης της περιοχής τους.

Σήμερα, ο Βάμος αποτελεί ένα σημαντικό αγρουτουριστικό προορισμό. συνδυάζοντας την αληθινή επαφή με την φύση, την τοπική κουλτούρα, τα τοπικά προϊόντα, την καθημερινή ζωή των ανθρώπων. Το 2007 με συναδέλφους από άλλες περιφέρειες δημιούργησαν την Αγροξενία, τις ενώσεις αγροτουρισμού και τον Σύνδεσμο Αγροτουρισμού Ελλάδας.

Συμμετείχε σε όλες τις ομάδες εργασίας για την δημιουργία θεσμικού πλαισίου για τον Αγροτουρισμό και Τουρισμό Υπαίθρου και σήμερα εργάζεται για την εφαρμογή του.

***«Η συμβολή της γυναίκας επιχειρηματία στην ανάπτυξη του εγχώριου τουρισμού»***
**ΣΟΦΙΑ ΟΙΚΟΝΟΜΑΚΟΥ**- Πρόεδρος ΕΕΔΕΓΕ

|  |
| --- |
| C:\Users\user\Desktop\ΟΙΚΟΝΟΜΑΚΟΥ.jpg |

**Η Σοφία Οικονομάκου** το γένος Τσούτσουβα είναι Φιλόλογος, συγγραφέας, εκδότης και σύμβουλος επιχειρήσεων, (manager), με μεταπτυχιακές σπουδές σε Αμερικανικά και Αγγλικά Πανεπιστήμια και μακρόχρονη εκπαίδευση σε διαφόρους Εκπαιδευτικούς και Διοικητικούς τομείς, όπως Παιδοψυχολογία, Αντιμετώπιση Μαθησιακών Προβλημάτων, Σύγχρονοι Τρόποι Διδακτικής Μεθοδολογίας, Διοίκηση Επιχειρήσεων, Διαχείριση Ανθρωπίνου Δυναμικού κ.α.

- Είναι ιδιοκτήτρια και Διευθύνων Σύμβουλος του Εκπαιδευτικού Οργανισμού Οικονομάκου, που δραστηριοποιείται στο χώρο της ιδιωτικής ξενόγλωσσης εκπαίδευσης και περιλαμβάνει Κέντρα Ξένων Γλωσσών, το Κέντρο Ασιατικών Σπουδών και τις εκδόσεις Οικονομάκου

- εταίρος του Συνεργατικού Δικτύου Αθηνά ΙΚΕ που ασχολείται με την εξ’ αποστάσεως εκπαίδευση, σε παγκόσμιο επίπεδο,

-Διευθύνων Σύμβουλος και εταίρος της εξαγωγικής εταιρείας Laconic, Quality in a few drops, που δραστηριοποιείται στο τομέα παραγωγής και εξαγωγής Γεωργικών Προϊόντων,

-Πρόεδρος του Εθνικού Επιμελητηριακού Δικτύου Ελληνίδων Γυναικών Επιχειρηματιών και Στελεχών Επιχειρηματικών Φορέων,

-Πρόεδρος του Δικτύου γυναικών του Ευρωεπιμελητηρίου,

- Μέλος του Δεκαπενταμελούς Συμβουλίου της Ευρωπαϊκής Επιτροπής για την προώθηση των γυναικών σε θέσεις ευθύνης στην Οικονομία και την πολιτική,

- Μέλος της Επιτροπής Αμεροληψίας της TUV AUSTRIA HELLAS,

- Μέλος του Δ.Σ του Επαγγελματικού Επιμελητηρίου Αθηνών.

Διετέλεσε:Πρόεδρος του Επαγγελματικού Επιμελητηρίου Αθηνών, (2001-2006,Γενικός Γραμματέας Επαγγελματικού Επιμελητηρίου Αθηνών, (2006-2012), Συνεργάτης του Οργανισμού Επαγγελματικής Εκπαίδευσης Κατάρτισης (Ο.Ε.Ε.Κ.) και μέλος των επιστημονικών του επιτροπών για την συγγραφή εκπαιδευτικών συγγραμμάτων και την οργάνωση της ύλης των Ι.Ε.Κ.

Επιστημονικός συνεργάτης του εκπαιδευτικού ομίλου 01 ΠΛΗΡΟΦΟΡΙΚΗ-ΕΚΠΑΙΔΕΥΤΙΚΗ, σε Κοινοτικά προγράμματα, Συνεργάτης του ΙΔΕ (Ινστιτούτου Δημόσιας Διοίκησης και εκπαίδευσης) στον τομέα Ξενόγλωσσης Εκπαίδευσης, Διευθύντρια του ΚΕΚ ADVANCED, Πρόεδρος, Αντιπρόεδρος και Γενικός Γραμματέας του Πανελληνίου Συνδέσμου Κέντρων Ξένων Γλωσσών, μέλος του Διοικητικού Συμβουλίου και της Διοικητικής Επιτροπής της Ο.Ε.Β.Ε.Α, Καθηγήτρια της Ανωτάτης Στρατιωτικής Σχολής Ξ. Γλωσσών.

***"Τα τοπικά παραγωγικά συμπλέγματα και ο τουρισμός ως αναπτυξιακοί μοχλοί"***
**ΣΑΒΒΑΣ ΡΟΜΠΟΛΗΣ-** Ομότιμος Καθηγητής Κοινωνικής Οικονομίας Παντείου Πανεπιστημίου

|  |
| --- |
| C:\Users\user\AppData\Local\Microsoft\Windows\Temporary Internet Files\Content.Word\rompolis.jpg |

Ο **Σάββας Ρομπόλης** γεννήθηκε και ζει στην Καισαριανή. Είναι έγγαμος και πατέρας δύο αγοριών. Τελείωσε το 7ο Νυχτερινό Γυμνάσιο–Λύκειο Παγκρατίου. Είναι πτυχιούχος Οικονομικών Επιστημών του Πανεπιστημίου Θεσσαλονίκης. Κάτοχος Μεταπτυχιακού Διπλώματος (D.E.S.) του Πανεπιστημίου της Σορβόννης (Paris I). Διδάκτορας Οικονομικών Επιστημών (Thèse d’ Etat) του ΙΧ Πανεπιστημίου των Παρισίων (Paris IX). Γνωρίζει Γαλλικά και Αγγλικά. Εργάστηκε ως επιστημονικό προσωπικό στο Κέντρο Προγραμματισμού και Οικονομικών Ερευνών (ΚΕΠΕ), ως Αναπληρωτής Καθηγητής Πολιτικής Οικονομίας στο Τμήμα Διοίκησης Επιχειρήσεων του Πανεπιστημίου Αιγαίου και ως Καθηγητής Οικονομικών Κοινωνικής Πολιτικής στο Πάντειο Πανεπιστήμιο. Σήμερα είναι Ομότιμος Καθηγητής του Παντείου Πανεπιστημίου και κατά την περίοδο 1990-2013 ήταν Επιστημονικός Διευθυντής του Ινστιτούτου Εργασίας της ΓΣΕΕ (ΙΝΕ-ΓΣΕΕ). Διετέλεσε εμπειρογνώμονας της ομάδας εργασίας για τη Μετανάστευση στον ΟΟΣΑ (SOPEMI-OECD, 2000-2010). Συμμετείχε σε όργανα Διοίκησης Οργανισμών Κοινωνικής Ασφάλισης και Πανεπιστημιακών Ιδρυμάτων, σε ομάδες εργασίας στην Ελλάδα, στο Ευρωπαϊκό Κοινοβούλιο (Η Απασχόληση στην Ευρώπη μετά το 2000), σε συνέδρια και πραγματοποίησε διαλέξεις σε Πανεπιστήμια στην Ελλάδα και στο εξωτερικό. Διαθέτει πλούσια ερευνητική εμπειρία και είναι συγγραφέας βιβλίων, άρθρων και επιστημονικών εργασιών σχετικών με τα ζητήματα οικονομικής και κοινωνικής πολιτικής. Πρόσφατα βιβλία: Σ. Ρομπόλης-Μ. Χλέτσος: “Η κοινωνική πολιτική μετά την κρίση του κράτους-πρόνοιας”, Επίκεντρο, 2005, Σ. Ρομπόλης: “Κοινωνική ασφάλιση, Επίκεντρο, 2009”, Σ. Ρομπόλης: “Η μετανάστευση από και προς την Ελλάδα”. Επίκεντρο, 2010, Σ. Ρομπόλης: “Οικονομική Κρίση και Κοινωνικό Κράτος, Επίκεντρο 2013”, Σ.Ρομπόλης-Β. Μπέτσης: “Η Οδύσσεια του Ασφαλιστικού”, Εκδόσεις Λιβάνη, Αθήνα 2016.

**ΠΕΡΙΛΗΨΗ ΕΙΣΗΓΗΣΗΣ:** Η ανάπτυξη των περιφερειών και των τοπικών οικονομιών στην χώρα μας και η ενσωμάτωση στον παραγωγικό και κοινωνικό τους ιστό της νέας τεχνολογίας, της γνώσης, της καινοτομίας, της πληροφορίας ,των δικτύων , των συνεργασιών και των συνεργιών, αποτελούν βασικές προϋποθέσεις για την αναβάθμιση του αναπτυξιακού τους ρόλου. Επίσης, αποτελούν βασικές προϋποθέσεις για την συμβολή τους, εκτός των άλλων, στην αύξηση της απασχόλησης, του προϊόντος και του εισοδήματος καθώς και της συμμετρικής ανάπτυξης σε περιφερειακό και τοπικό επίπεδο, με τον περιορισμό των δια-περιφερειακών και των δια-τοπικών ανισοτήτων που παρατηρούνται στην Ελλάδα. Όμως, μετά τις τελευταίες δεκαετίες των αναπτυξιακών παθογενειών και των στρεβλώσεων στην χώρα μας αλλά και μετά έξι χρόνια (2010-2016) εφαρμογής τριών Μνημονίων ύφεσης, αποεπένδυσης-αποανάπτυξης, λιτότητας, ανεργίας και φτωχοποίησης του πληθυσμού, είναι πλέον φανερό αλλά και αναγκαίο ότι η προσέγγιση του αναπτυξιακού προβλήματος της ελληνικής οικονομίας, δεν μπορεί να εξαντλείται στα έσοδα, τις δαπάνες, το δημόσιο έλλειμμα και το δημόσιο χρέος. Το πρόβλημα είναι πολύ βαθύτερο και σοβαρότερο και σχετίζεται κυρίως όχι με τον εμπειρικό και πρακτικό χαρακτήρα επίλυσης του, αλλά με την οπτική που αξιολογείται το οικονομικό και κοινωνικό πρόβλημα στην χώρα μας και στους κόλπους της Ευρωπαϊκής ‘Ενωσης. Κατά συνέπεια, το ερώτημα που προκύπτει είναι: στο πλαίσιο του αναγκαίου νέου αναπτυξιακού προτύπου, ποιο θα είναι το παραγωγικό και αναπτυξιακό μέλλον των περιφερειών, των νομών και των τοπικών οικονομιών της χώρας μας, ιδιαίτερα μάλιστα σε συνθήκες οικονομικής κρίσης στην Ελλάδα και την Ευρωπαϊκή Ένωση; Η απάντηση στο ερώτημα αυτό συνίσταται……….

***«Τουρισμός και Εθνικό Πάρκο Υγροτόπων Αμβρακικού: Στρατηγική, επιλογές & αμοιβαία οφέλη»***
**ΚΩΝΣΤΑΝΤΙΝΟΣ ΚΟΥΤΣΙΚΟΠΟΥΛΟΣ**- Πρόεδρος Φορέα Διαχείρισης & Υγροτόπων Αμβρακικού

|  |
| --- |
| C:\Users\user\AppData\Local\Microsoft\Windows\Temporary Internet Files\Content.Word\IMG_4653_2.jpg |

Ο **Κωνσταντίνος Κουτσικόπουλος** γεννήθηκε στην Αθήνα το 1959 και πήρε Πτυχίο από το Τμήμα Βιολογίας του Πανεπιστημίου Πατρών το 1981. Έκανε τις μεταπτυχιακές του σπουδές στη Βιολογική Ωκεανολογία στο Πανεπιστήμιο της Δυτικής Βρετάνης (Βρέστη, Γαλλία). Από το 1983 έως το 1995 εργάστηκε ως ερευνητής στην αρχή στο ISTPM (Επιστημονικό και Τεχνικό Ινστιτούτο Θαλάσσιας Αλιείας) και στη συνέχεια στο IFREMER (Γαλλικό Ινστιτούτο Έρευνας για την Εκμετάλλευση της Θάλασσας, Νάντη, Γαλλία) με κύριο αντικείμενο την ανάλυση των μηχανισμών που καθορίζουν τις διακυμάνσεις της αφθονίας των ιχθυοπληθυσμών. Το 1996 ήλθε στο Πανεπιστήμιο Πατρών και από τότε συμμετείχε ή συντόνισε 44 ερευνητικά προγράμματα και μελέτες. Σήμερα είναι Κοσμήτορας της Σχολής Θετικών Επιστημών, Διευθυντής του Διατμηματικού Εργαστηρίου Περιβάλλοντος της Σχολής Θετικών Επιστημών του Πανεπιστημίου Πατρών και πρόεδρος του Δ.Σ. του Φορέα Διαχείρισης των Υγροτόπων Αμβρακικού.

**ΠΕΡΙΛΗΨΗ ΕΙΣΗΓΗΣΗΣ:** Τις τελευταίες δεκαετίες οι τουριστικές δραστηριότητες που συνδέονται με το φυσικό περιβάλλον κάνουν όλο και πιο έντονη την παρουσία τους σε παγκόσμιο επίπεδο. Σε αυτό το πλαίσιο έχουμε πλέον πολλά παραδείγματα επιτυχημένων σχεδιασμών αλλά και περιπτώσεις αποτυχημένων υλοποιήσεων. Η εξέταση μερικών περιπτώσεων δείχνει ότι η κρίσιμη φάση είναι η διάγνωση των συγκριτικών πλεονεκτημάτων ενός τόπου που βασίζεται στις φυσικές ιδιομορφίες αλλά και στον πολιτισμικό χαρακτήρα που αναδεικνύεται μέσα από την καθημερινή δραστηριότητα των κατοίκων της περιοχής. Μια ανάλυση των χαρακτηριστικών της πλούσιας και γενναιόδωρης φύσης του Αμβρακικού σε συνδυασμό με τους ανθρώπους, τις παραδόσεις και την καθημερινότητά τους μπορεί να μας οδηγήσει στη διαμόρφωση δράσεων που θα συμπληρώνουν το συνολικό στρατηγικό σχεδιασμό της τουριστικής ανάπτυξης της περιοχής. Μια ανάπτυξη που όχι μόνο θα είναι συμβατή με την προστασία της φύσης (κύριο αντικείμενο του Φορέα Διαχείρισης Υγροτόπων Αμβρακικού) αλλά θα αναδείξει συνέργιες και οφέλη που μπορούν να συμβάλλουν στην προστασία του μοναδικού αυτού οικοσυστήματος.

***«Η ανάπτυξη του Αλιευτικού Τουρισμού (Fishing Tourism) στον Αμβρακικό Κόλπο  και στην Κορωνησία, ένας απόλυτα εφικτός στόχος»***
**ΓΕΩΡΓΙΟΣ ΛΟΥΡΔΗΣ** Συνιδρυτής της Πλατφόρμας: Ταξίδια Ψαρέματος, [www.fishingtrips.gr](http://www.fishingtrips.gr/)

|  |
| --- |
| C:\Users\user\AppData\Local\Microsoft\Windows\Temporary Internet Files\Content.Word\ΓΕΩΡΓΙΟΣ ΛΟΥΡΔΗΣ.JPG |

Ο **Γεώργιος Λουρδής** είναι Μηχανολόγος Μηχανικός περισσότερα από 20 χρόνια εμπειρίας, σε Μεγάλα Εργοστάσια τόσο στην Ελλάδα, όσο και στο Εξωτερικό, (Αγγλία, Νιγηρία, Ουκρανία, Γερμανία, Κύπρος κ.α.). Παράλληλα με τα παραπάνω, επειδή έχω μεγαλώσει σε Επαγγελματικό Σκάφος Ψαρέματος, (ο πατέρας μου σήμερα στα 81 του χρόνια, είναι εν ενεργεία Επαγγελματίας Ψαράς, στο Άστρος Κυνουρίας), το 2012 κάναμε μια ομάδα και φτιάξαμε την Πλατφόρμα Ταξίδια Ψαρέματος, [www.fishingtrips.gr](http://www.fishingtrips.gr) και προσπαθούμε να βοηθήσουμε, μέσα από την Πλατφόρμα μας,  στην Ανάπτυξη του Αλιευτικού Τουρισμού (fishing tourism), σε όλη την Ελλάδα, (περισσότερες πληροφορίες για εμάς, στην διεύθυνση: <http://www.fishingtrips.gr/gr/epikoinonia> ).

**ΠΕΡΙΛΗΨΗ ΕΙΣΗΓΗΣΗΣ:** Η Ανάπτυξη του Αλιευτικού Τουρισμού τόσο στον Αμβρακικό Κόλπο, όσο και σε άλλες περιοχές της Πατρίδας μας, είναι απόλυτα εφικτός στόχος (δείτε και το πολύ σημαντικό Αφιέρωμα της Καθημερινής, στο Περιοδικό Agricola, από τον Νίκο Φιλιππίδη , στην Διεύθυνση: <http://www.fishingtrips.gr/images/ft.pdf> , που έχει και πολλές πληροφορίες, από άλλες Χώρες…).

* Η πλατφόρμα μας, βγαίνει πολύ ψηλά σε όλες τις μηχανές αναζήτησης στο διαδίκτυο.., με τις λέξεις fishing trips , fishingtrips κ.α , άρα είναι πολύ πιθανόν να προσελκύσουμε και επιπλέον Τουρίστες από το Εξωτερικό. Μάλιστα πολλές ανάλογες Πλατφόρμες στο εξωτερικό, έχουν και διαφημίσεις αεροπορικών εταιριών. Άρα λοιπόν κάποιοι, πρώτα κλείνουν το ψάρεμα τους και στην συνέχεια τις διακοπές τους..
* Τον Αλιευτικό Τουρισμό, **(Fishing Tourism),** τον γνωρίζουν όλοι οι Τουρίστες που έρχονται στην Ελλάδα, από όλες τις άλλες χώρες, εδώ και πάρα πολλά χρόνια…, ουσιαστικά είμαστε η τελευταία Χώρα του Κόσμου, που προσπαθεί να τον εφαρμόσει.., συνεπώς είναι πολύ πιθανόν να το αναζητήσουν και στην Χώρα μας.
* Έχουμε πολλά συγκριτικά πλεονεκτήματα, (η Ναυτοσύνη των Ελλήνων, τον μεγαλύτερο Αλιευτικό Στόλο στην Ευρώπη σε αριθμό Σκαφών, μεγάλη παράδοση στην Επαγγελματική Αλιεία, στην κατασκευή Παραδοσιακών Σκαφών, ήπιο Κλίμα, δημοφιλής πανέμορφες παραλίες και νησιά σε όλο τον κόσμο κ.α.), που μας επιτρέπουν να είμαστε αισιόδοξοι, ότι μπορούμε γρήγορα να καλύψουμε την απόσταση από τον Ευρωπαϊκό και Διεθνή ανταγωνισμό.

 ***«Οι ελληνικοί θησαυροί με τα μάτια του Φιλανδού επισκέπτη»***
**MERJA TUOMINEN- GIALITAKI**- Συγγραφέας, Τουριστική Πράκτορας

|  |
| --- |
| C:\Users\user\AppData\Local\Microsoft\Windows\Temporary Internet Files\Content.Word\ΜΕΡΙΑ.JPG |

Η **MerjaTuominen-Γιαλιτάκη** είναι κάτοχος Μάστερ του Πανεπιστημίου του Turku της Φινλανδίας (1978) στις Τέχνες.

Άρχισε να εργάζεται με τους επαγγελματίες τουριστικών επιχειρήσεων εστίασης το 1969.
Ήρθε στην Κρήτη το 1981, εργάστηκε ως επικεφαλής οργανωμένου ταξιδιού, ως εκπρόσωπος διαφόρων αεροπορικών εταιρειών και ως συγγραφέας βιβλίων με αναφορά στην Κρήτη. Μέχρι σήμερα έχει γράψει οκτώ βιβλία. Πρόκειται για Τουριστικούς Οδηγούς της Κρήτης, βιβλία Κρητικής γαστρονομίας, Κρητικής διατροφής, για το ελαιόλαδο, κ.α.
Σήμερα εργάζεται ως τουριστικός πράκτορας στην ιστοσελίδα [www.kreetanmaku.fi](http://www.kreetanmaku.fi) και εκδίδει βιβλία σε έντυπη και ηλεκτρονική μορφή για την Κρήτη.

 ***«Το μοντέλο του αργού τουρισμού. Μια πρόκληση στέρεης και δυναμικής ανάδειξης του τουριστικού προϊόντος της Άρτας»***
**ΠΑΝΑΓΙΩΤΗΣ ΑΝΑΓΝΩΣΤΟΠΟΥΛΟΣ-** Σύμβουλος Διαδικτυακού Μάρκετινγκ Ταξιδιωτικών Επιχειρήσεων, Δημοτικός   Σύμβουλος Δ. Αχαρνών.

|  |
| --- |
| C:\Users\Κώστας\Desktop\ΒΙΟΓΡΑΦΙΚΑ ΔΗΜΑΡΧΩΝ\ΑΝΑΓΝΩΣΤΟΠΟΥΛΟΣ.jpg |

Ο Παναγιώτης Αναγνωστόπουλος ζει στις Αχαρνές Αττικής. Σπούδασε Χωροταξία και Περιφερειακή Ανάπτυξη στο Πανεπιστήμιο Θεσσαλίας, ενώ συνέχισε σε μεταπτυχιακές σπουδές στην Περιβαλλοντική Πολιτική. Έχει εργαστεί ως σύμβουλος σε σημαντικά έργα πολεοδομικού χαρακτήρα και αστικών παρεμβάσεων, ενώ έχει λάβει μέρος σε διακρατικά προγράμματα συνεργασίας για ζητήματα αειφορίας, προστασίας και προαγωγής των φυσικών και πολιτιστικών πόρων της Μεσογείου, καινοτομίας κ.α. Από το 2011 είναι Δημοτικός Σύμβουλος Αχαρνών, έχοντας διατελέσει Αντιδήμαρχος Τοπικής Ανάπτυξης, ενώ την περίοδο 2011-2014 κατείχε τη θέση Αντιπροέδρου του Φορέα Διαχείρισης Εθνικού Δρυμού Πάρνηθας.

Παράλληλα ως πιστοποιημένος συνεργάτης της Google αξιοποιεί επιχειρηματικά το διαδίκτυο για την ανάδειξη τουριστικών επιχειρήσεων.

**ΠΕΡΙΛΗΨΗ ΕΙΣΗΓΗΣΗΣ:** Για την Ήπειρο, μια περιφέρεια της Ελλάδας συνυφασμένη με πολύ ιδιαίτερα χαρακτηριστικά της ελληνικής παράδοσης, τα Ιωάννινα και τα χωριά τους έχουν επικρατήσει ως αδιαφιλονίκητοι εκφραστές. Στη μάχη της προβολής και της διάθεσης τουριστικού προϊόντος η Άρτα βρέθηκε πίσω ενώ διαθέτει όλη εκείνη την ιστορική, λαογραφική, παραδοσιακή και φυσική κληρονομιά, ώστε να αποτελέσει ένα εξίσου δυνατό παίκτη για το τουριστικό προϊόν της Ηπείρου. Ως μέρος της στρατηγικής για το μέλλον, προκειμένου το αρτινό τουριστικό προϊόν να θέσει στέρεες βάσεις και να έλξει ευρύτερο μέρος της ταξιδιωτικής αγοράς (από Ελλάδα αλλά κυρίως εξωτερικό) προτείνεται το μοντέλο του αργού τουρισμού, το οποίο στο εξωτερικό έχει ήδη κάνει σημαντικά βήματα.

Το συγκεκριμένο μοντέλο προτείνεται καθώς μπορεί να ενσωματώσει όλη την κουλτούρα του τόπου και να μεταφερθεί αυτούσιο σε ταξιδιώτες μύστες της περιοχής, οι οποίοι θα μετατραπούν σε δυναμικούς πρεσβευτές της Άρτας και της παράδοσής της.

***«Υπαίθριες δραστηριότητες στα Τζουμέρκα»***
**ΑΠΟΣΤΟΛΟΣ ΤΣΙΜΠΑΝΑΚΟΣ** - Συνοδός βουνού- Διαχειριστής Ορειβατικού Καταφυγίου Μελισσουργών

|  |
| --- |
| C:\Users\Κώστας\Desktop\ΒΙΟΓΡΑΦΙΚΑ ΔΗΜΑΡΧΩΝ\Apostolis-Tsimpanakos.jpg |

Ο **Αποστόλης Τσιμπανάκος** γεννήθηκε το 1980, στο Βόλο. Είναι διαχειριστής του Ορειβατικού Καταφυγίου Μελισσουργών, εμπειρογνώμων τουρισμού για το δήμο Β. Τζουμέρκων και ενεργό μέλος της Ένωσης Αγροτουρισμού Ηπείρου. Η δράση του επικεντρώνεται στην εξερεύνηση και χαρτογράφηση μεγάλων τμημάτων των ορεινών περιοχών της χώρας και κυρίως των Αθαμανικών Βουνών όπου έχει εγκατασταθεί μόνιμα τα τελευταία χρόνια, στη διάνοιξη πεζοπορικών και ορειβατικών διαδρομών και στη διοργάνωση ποικίλων ορεινών δραστηριοτήτων και πολύ ήμερων ορειβατικών διασχίσεων. Στο προσωπικό του αρχείο συγκαταλέγεται η μελέτη και η καταγραφή πληροφοριών που αφορούν στη χλωρίδα και την πανίδα, στη γεωλογία αλλά και στην υδρολογία του φυσικού περιβάλλοντος. Επίσης, έχει υπάρξει έφορος του Ελληνικού Συλλόγου Εξερεύνησης Φαραγγιών(ΕΣΕΦ), έχει συμμετάσχει σε τοπογραφικές απεικονίσεις και ασφαλίσεις φαραγγιών και είναι υπεύθυνος σε τουριστικές καταβάσεις canyoning. Είναι ένας από τους εμπνευστές των Μουσικών Μονοπατιών-Terra Tzoumerka, του 1ου φεστιβάλ παραδοσιακής και λαικής μουσικής στην περιοχή των Τζουμέρκων, ερασιτέχνης μουσικός ο ίδιος, και διοργανωτής ποικίλων καλλιτεχνικών εκδηλώσεων.

**ΠΕΡΙΛΗΨΗ ΕΙΣΗΓΗΣΗΣ:** Τα Τζουμέρκα αποτελούν έναν ποικιλόμορφο παράδεισο υπαίθριων δραστηριοτήτων.

Το άγριο αλπικό τοπίο σε συνδυασμό με το φυσικό περιβάλλον και την πλούσια παράδοση του τόπου έχει γίνει προορισμός για πολλούς λάτρεις της φύσης της χώρας -και όχι μόνο.

Η συνεχής μελέτη και καταγραφή της χλωρίδας και της πανίδας της περιοχής εμπνέει σεμινάρια, περιβαλλοντικές εκδρομές και προσκαλεί ακαδημαϊκούς της χώρας για έρευνα και διαλέξεις. Ο πεζοπορικός και ορειβατικός τουρισμός συνεχώς και αυξάνεται, ενώ η εξερεύνηση και η χαρτογράφηση σε πάνω από δεκαπέντε φαράγγια της περιοχής έχουν αναδείξει το σπορ του canyoning, προκαλώντας ήδη δυο Πανελλήνιες συναντήσεις μέσω του ΕΣΕΦ και πολυάριθμες τουριστικές καταβάσεις. Στον πολιτιστικό τομέα επίσης, το αστείρευτο υλικό της παράδοσης και της λαϊκής τέχνης γοητεύει και προσελκύει εκατοντάδες επισκέπτες κάθε χρόνο και υπόσχεται μια διαρκή ανάπτυξη και δημιουργία.

***«Επιλογές & προγράμματα εναλλακτικού τουρισμού στο Νομό Άρτας»***
**ΔΗΜΗΤΡΗΣ ΠΑΠΑΓΕΩΡΓΙΟΥ-** Διοργάνωση Δραστηριοτήτων Εναλλακτικού Τουρισμού

|  |
| --- |
| C:\Users\user\AppData\Local\Microsoft\Windows\Temporary Internet Files\Content.Word\ΠΑΠΑΓΕΩΡΓΙΟΥ.JPG |

Ο **Δημήτρης Παπαγεωργίου** κατάγεται από την Κυψέλη της Άρτας και είναι 42 ετών. Εργάζεται ως καθηγητής Κλασικής Μουσικής στο Μουσικό Σχολείο Πρέβεζας, ενώ παράλληλα είναι υπεύθυνος της εταιρίας υπαίθριων δραστηριοτήτων, Trekking Hellas Τζουμέρκων.

Είναι ένας απ τους 3 εκπαιδευτές οδηγών ποταμού της Παγκόσμιας ομοσπονδίας Rafting ( International Rafting Federation ) στην Ελλάδα.

 Μαζί με τους συνεργάτες του οργανώνουν και υλοποιούν πληθώρα outdoor προγραμμάτων στην περιοχή των Τζουμέρκων και του Αμβρακικού , δίνοντας έτσι την ευκαιρία σε κάθε ενδιαφερόμενο να συμμετάσχει ενεργά.

**ΠΕΡΙΛΗΨΗ ΕΙΣΗΓΗΣΗΣ:** Λοιπόν :  Συνδυασμένες δραστηριότητες   για όλες τις εποχές.    Από Τζουμέρκα μέχρι Αμβρακικό  … Πιστοποιήσεις και  Ασφάλεια πάνω απ όλα .. Rafting και  Kayak στα ποτάμια: Άραχθος και Καλαρρύτικος. Κανό σε λίμνες του νομού … Κανό στο δέλτα του Αράχθου στον Βωβό ποταμό ( Κόπραινα)  και στον Αμβρακικό …

***«Βιώσιμα μοντέλα ανάπτυξης στην τοπική Γαστρονομία με τοπικά προϊόντα από τον πρωτογενή τομέα του Ν. Άρτας »***
 **ΑΝΑΣΤΑΣΙΟΣ ΤΟΛΗΣ**- Λέσχη Αρχιμαγείρων Ελλάδας

|  |
| --- |
| C:\Users\Κώστας\Desktop\ΒΙΟΓΡΑΦΙΚΑ ΔΗΜΑΡΧΩΝ\tasos_tolis.jpg |

Ο **Αναστάσιος Τόλης** γεννήθηκε στο Ζερβό Πρεβέζης, κατόπιν μεγάλωσε στην Στουτγάρδη της Γερμανίας με τους μετανάστες γονείς του.

Την μαγειρική τέχνη την συνάντησε και την αγάπησε πολύ νωρίς. Τον κατέκτησε από την πρώτη στιγμή και σε αυτό βοήθησαν οι πρώτοι του σεφ που τον δίδαξαν.

Τη μαγειρική τέχνη τη σπούδασε στη Σχολή Τουριστικών Επαγγελμάτων Πάρνηθας με υποτροφία μετεκπαίδευσης στη Σχολή της Λοζάνης culinary school Lausanne με εξειδίκευση στην διοίκηση και οργάνωση της κουζίνας & food de beverage

Μετά το τέλος των σπουδών του είχε την ευκαιρία να συνεργασθεί με τα ξενοδοχεία Royal olympic Caravel – Hilton Athens ( Astir palace Vouliagmeni για 30 έτη ) και από το 2006 μέχρι σήμερα με την Palmie-bistro αλυσίδα εστίασης .

Η αγαπημένη του κουζίνα είναι η Ελληνική δημιουργική κουζίνα αγάπα πολύ και την Γαλλική κουζίνα που την ξεχωρίζει για τις βάσεις, τις προδιαγραφές και τα στάνταρ που ισχύουν μέχρι σήμερα.

Διακρίσεις:

Συμμετείχε σε Διεθνείς Διαγωνισμούς με πολλές διακρίσεις και σε αρκετούς από αυτούς συμμετείχα και ως κριτής των διαγωνισμών. Πρόσφατα του ενέκριναν 4 συνταγές με υπογραφή Paul Bocuse στο ευρωπαϊκό σημειωματάριο των καλύτερων και πιο διακεκριμένων σεφ. Έχει βραβευτεί από το Ανώτατο Ξενοδοχειακό Ινστιτούτο Κύπρου για την προσφορά μου στην Ελληνική Γαστρονομία.

Είναι συγγραφέας 4 βιβλίων μαγειρικής, ενώ γράφει συνταγές σε πολλές στήλες περιοδικών και blog.

 Δημιουργίες του έχουν γευτεί αρκετές δημοφιλείς προσωπικότητες πρόεδροι, πρωθυπουργοί, εφοπλιστές, δημοσιογράφοι κτλ. Το 2007 καταχωρήθηκε στην Εγκυκλοπαίδεια WHO -IS- WHO της Ελβετίας που περιλαμβάνει προσωπικότητες και βιογραφικά, από τους τομείς Οικονομίας, Πολίτικης, Επιστήμης, Τέχνης, Πολιτισμού.

Κατέχει και την πιστοποίηση Παγκόσμιου κριτή Γαστρονομίας από την WACS (Παγκόσμια ένωση Αρχιμαγείρων).

 Πιστοποίηση  Γευσιγνώστη  certificate   International Taste & Quality Institute – iTQi.

Συμμετέχει σε ομάδα εργασίας του ΕΟΤ σε συνεργασία με την ΠΟΕΣΕ για το σήμα πιστοποίησης της Ελληνικής Κουζίνας .

Είναι από τα ιδρυτικά μέλη και έχει διατελέσει πρόεδρος και στην Λέσχης Αρχιμαγείρων Ελλάδος όπως και στην Ομοσπονδία Αρχιμαγείρων Ελλάδος , έχει διατελέσει πάνω από 10 συνεχή έτη πρόεδρος .

Το 2013 ανακηρύχτηκε από το ΔΣ του chef club of Greece επίτιμος Πρόεδρος.

Επίσης είναι Υπεύθυνος της Λέσχης Αρχιμαγείρων Ελλάδος (Chef’s club of Greece ) Ηπείρου.

**ΠΕΡΙΛΗΨΗ ΕΙΣΗΓΗΣΗΣ:** Η παραγωγή και η προώθηση των τοπικών προϊόντων του Ν. Άρτας πρέπει να κατέχουν ιδιαίτερο ρόλο στην τοπική οικονομία και να αναδεικνύουν τον γαστρονομικό προορισμό δίδοντας προστιθέμενη αξία .

Τα τοπικά προϊόντα που έχουν αναδειχθεί είναι τα εσπεριδοειδή, ελιές, ακτινίδια, καθώς επίσης και πολλά καινοτόμα προϊόντα από επιχειρήσεις και συνεταιρισμούς, θα τα αξιοποιήσουμε γαστρονομικά ,αυτά τα μοναδικά προϊόντα θα εκπαιδεύσουμε τους φορείς εστίασης και τους Συνάδελφους μας τους επιχειρηματίες της εστίασης ώστε να είναι η βάση των περισσοτέρων δημιουργικών εστιατορίων της πόλης της Άρτας.